Gimnastul de 36 de ani a urcat pe prima treaptă a podiumului european după o pauză de peste 10 ani și a depășit-o pe Nadia la numărul de medalii de aur la Campionatele Europene.

Podiumul a fost completat de rusul Dimitrii Lankin și de israelianul Alexander Shatilov. Marian Drăgulescu este singurul român calificat în finalele probelor masculine, iar mâine va concura în finala de la sărituri.

Înainte de startul Europenelor de la Cluj-Napoca, Marian Drăgulescu a acordat un interviu pentru Gazeta Sporturilor, pe care îl puteți citi integral AICI!

Rezultatele finalei masculine de la sol

1. Marian Drăgulescu (România) 14.500

2. Dimitrii Lankin (Rusia) 14.466

3. Alexander Shatilov (Israel) 14.400

4. Artem Dolgopyat (Israel) 14.333

5. Dominick Adam Cunningham (Marea Britanie) 14.300

6. Rayderley Miguel Zapata (Spania) 14.300

7. Oleg Verniaiev (Ucraina) 14.033

8. Pavel Bulauski (Belarus) 13.766

"Am avut o dorință, să se cânte imnul la acest Campionat European. A fost dorința mea cea mai mare. E cea mai valoroasă medalie din cariera mea, cea mai importantă pentru că este acasă în fața a 7000 de români. Știu că este a zecea mea medalie de aur la Europene, mai cinci de argint și două de bronz: oricând pot să deschid un muzeu cu medaliile pe care le-am cucerit. Recunosc că am avut emoții, mă gândeam că asta va fi într-adevăr cea mai importantă medalie din cariera mea și îmi doream atât de mult să o câștig acasă încât m-am gândit că trebuie să fac totul perfect ca să o căștig" Marian Drăgulescu

17 medalii europeneare în palmares Marian Drăgulescu, dintre care zece sunt de aur